khistorydata/jeongjo-sjw-relations huggingface dataset:
정조 8년
義禁府啓目。慶熙宮衛將池日恒原情云云。傳旨內辭緣。泛稱遲晩。刑推得情。何如。判付啓。除刑推議處爲良如敎。
정조 8년
甲辰五月初一日辰時。上御三善齋。右副承旨入侍時。右副承旨黃昇源。假注書金孝建。記事官李崑秀尹行任。以次進伏訖。上曰。右副久補外邑矣。上曰。軍士房承旨使之入侍。賤臣承命出。與左副承旨趙興鎭偕入進伏。上命書傳敎曰。政官牌招開政。此時守令。不可曠官。待下批使之當日辭朝。昨日稟處賑邑守令私賑人等賞典。亦令今日政下批。命退。承史退出。
정조 8년
甲辰五月初一日未時。上御誠正閣。右副承旨入侍時。右副承旨黃昇源。假注書金孝建。記注官車亨衢金健修。以次進伏訖。上曰。右副今當坐直乎。昇源曰。臣果坐直矣。上曰。讀黃海道錄啓。可也。昇源讀奏公事。因命判付刑曹草記訖。命退。承史以次退出。
정조 8년
都承旨宋載經坐直。左承旨金宇鎭坐。右承旨金頤柱坐。左副承旨李致中坐。右副承旨趙興鎭坐。同副承旨黃昇源坐直。注書沈晉賢仕一員未差。假注書金孝建仕直。事變假注書任希鐸仕。
정조 8년
宋載經啓曰。明日再明日國忌齋戒。三明日動駕相値。視事頉稟。傳曰。知道。
정조 8년
傳于黃昇源曰。右副承旨與校正文臣入侍。
정조 8년
傳于金宇鎭曰。都承旨入侍。
정조 8년
承旨前望單子入之。金宇鎭落點。
정조 8년
備邊司薦望。以吳載純爲廣州府尹。
정조 8년
宋載經啓曰。今此端午帖製述人中。時無職名人員。令該曹口傳付軍職。何如。傳曰。允。
정조 8년
兵曹口傳政事。副司果單李延伋尹㬦林道造李思祚閔慶世。
정조 8년
傳于宋載經曰。左承旨入侍。
정조 8년
備忘記。廣州府尹吳載純下直。長弓一張。長箭一部。信箭一部。筒兒一箇賜給。
정조 8년
宋載經啓曰。明日端午祭。傳香禮房承旨。當爲齋宿。而右承旨金頤枉。纔已須資出去矣。卽爲牌招入直。何如。傳曰。不必牌招。吏禮換房。
정조 8년
以洪忠監司雨澤狀啓。傳于宋載經曰。本道雨澤之均。洽大不及畿內。昨日之雨。營下亦云伊始。言念民事。萬萬幸甚。狀本封發後。更得幾寸。須卽狀聞事。回諭。
정조 8년
傳于黃昇源曰。同副承旨入侍。
정조 8년
假注書鄭觀輝書啓。臣敬奉聖敎。馳往惠化光熙門外諸處病幕。周爲廉探後。仍卽出道。招致病差諸漢。消詳問之。則渠輩所告內。病幕則自軍門空石及長木。隨其所入。輒卽分給。使之結構。糧米段。今月二十六日二十七日兩巡分給。而壯丁則四升。兒少則二升式。一無遺漏者。米色亦爲精實。部官陸續看審。該營將校則逐日來留。一一檢飭。病人段。已差者小。方痛者多。新出者間頗有之。果與廉探相合。而大抵許多病幕中。或有疎漏處。故臣招致將校。宣布德意。以空石及長木。更加優給事。申明分付之意。敢啓。傳曰。知道。
정조 8년
吳載純。以禮曹言啓曰。卽接獻陵參奉所報。則今此端午祭享時。兩官當爲備員。而令安鼎福。身病猝重。不得進參云。莫重祭享。兩官不可不備員。令安鼎福今姑改差。其代令該曹口傳差出。以爲備員將事之地。何如。傳曰。閑司相換。
정조 8년
黃昇源。以禮曹言啓曰。同知中樞府事趙時敏。身病猝重。勢難供職。呈狀乞遞。西樞雖是閑局。不可虛帶。今姑改差。何如。傳曰。允。
정조 8년
李致中。以兵曹言啓曰。內禁衛將邊慶遇時帶宣傳官。實兼兩任。勢難供職。兼司僕將李得駿。身病猝重。時月之內。無望供職。俱爲呈狀乞遞。宿衛領軍之任。不可久曠。竝今姑改差。何如。傳曰。允。
정조 8년
李致中。以訓鍊都監言啓曰。本局字內諸處。連加摘奸。則自廣巖至漢北門外。病人出來者爲十五名。故五幕結構以給。新舊幕合爲三百二十二處之意。敢啓。傳曰。知道。
정조 8년
黃昇源。以訓鍊都監言啓曰。本局字內諸處。連加摘奸。則自麻浦至漢北門外。病人出來者爲五十二名。故二十三幕。結構以給。新舊幕合爲三百四十五處之意。敢啓。傳曰。知道。
정조 8년
李致中。以禁衛營言啓曰。本營字內病幕。連爲摘奸。則自典牲署至大峴近處七幕。南伐院近處四幕合十一幕。今日出幕。故隨其無依者。新造添補。新舊合爲三百九十六幕。而舊幕中南伐院近處六名。典牲署近處四名合十名。病差還入之意。敢啓。傳曰。知道。
정조 8년
黃昇源。以禁衛營言啓曰。本營字內病幕。連爲摘奸。則南伐院近處六幕。典牲署近處六幕合十二幕。今日出幕。故隨其無依者。新造添補。而南伐院近處舊幕中五名。病差還入。新舊幕合爲四百六處之意。敢啓。傳曰。知道。
정조 8년
李致中。以御營廳言啓曰。本廳字內諸處病幕。發遣從事官及將校。連加摘奸。則今日無新出幕者。舊幕一百四十四處內。二幕差病。撤還之意。敢啓。傳曰。知道。
정조 8년
黃昇源。以御營廳言啓曰。本廳字內諸處病幕。連爲摘奸。則活人署近處方痛者十一名。又爲出來。故結幕以給。使之奠接。而舊幕中二幕。差病撤還。新舊幕合爲一百四十六處之意。敢啓。傳曰。知道。
정조 8년
黃昇源。以義禁府言啓曰。時囚罪人宋守淵尹達東李厚源兪漢紀等照律草記批旨內。以公罪勘放事。命下矣。宋守淵尹達東李厚源兪漢紀等。以公罪。各杖一百收贖。放送之意。敢啓。傳曰。知道。如有功議。各減一等。
정조 8년
黃昇源。以義禁府言啓曰。宋守淵尹達東李厚源兪漢紀等各杖一百。以公罪。收贖放送事草記。如有功議。各減一等事。命下矣。宋守淵。達城尉異姓五寸親。李厚源。永安尉異姓五寸親云。竝議減一等。兪漢紀曾祖命一。靖社原從功臣云。功減一等。各杖九十收贖。尹達東七代祖斗壽。光國功臣。仁興君四寸親云。功議各減一等。杖八十收贖之意。敢啓。傳曰。知道。
정조 8년
甲辰五月初二日辰時。上御三善齋。右副承旨入侍時。右副承旨黃昇源。假注書金孝建。記事官李崑秀尹行任。以次進伏訖。上曰。左副承旨與在闕校正文臣使之入侍。賤臣承命出。與左副承旨趙興鎭。校正文臣徐瀅修偕入進伏。上曰。冊子幾何校正乎。瀅修曰。逐日校準。而姑未出場矣。命之先出。上命書平安監司記簿錢放債事狀啓回啓訖。命退。承史以次退出。
정조 8년
甲辰五月初二日申時。上御誠正閣。都承旨入侍時。都承旨宋載經。記事官沈晉賢。記注官金健修。記事官車亨衢。以次進伏訖。上曰。弘文提學持端午帖入侍。出榻敎亨衢承命出傳。與弘文提學徐有隣偕入科次。上曰。金履正何不製進耶。有隣曰。有情勢云矣。上曰。使之卽爲製進。亨衢承命出傳。上曰。廣州府尹入侍。出榻敎賤臣承命出傳。與廣州府尹吳載純偕入。上曰。近來正卿苟艱。故向有陞品之議矣。今忽外擬。廟堂事。誠可訝也。廣州乃保障重地。必須另念爲治也。卿是亞卿。宣諭則自政院爲之。命退。諸臣以次退出。
정조 8년
甲辰五月初二日戌時。上御誠正閣。左承旨入侍時。左承旨金宇鎭。假注書金孝建。記注官金健修。記事官李崑秀。以次進伏訖。上曰。承旨在外爲幾月乎。宇鎭曰。臣待罪廣尹。爲十三月矣。上曰。麥農。何如。宇鎭曰。秋牟已爲成熟。秋麥亦皆漸熟矣。上曰。今年穡事。何如云耶。宇鎭曰。雨暘旣均。高低皆移。以今所見。殆數十年初有之豐占云矣。上命退。承史以次退出。
정조 8년
甲辰五月初二日二更。上御誠正閣。同副承旨入侍時。同副承旨黃昇源。假注書金孝建。記注官金健修車亨衢。以次進伏訖。上命書傳敎曰。政官牌招開政。此時守令。不可曠官。待下批使之當日辭朝。昨日稟處賑邑守令私賑人等賞典。亦令今日政下批。命退。承史以次退出。疊出
정조 8년
都承旨宋載經坐直。左承旨金宇鎭坐直。右承旨金頤柱坐。左副承旨李致中坐。右副承旨趙興鎭坐。同副承旨黃昇源坐。注書沈晉賢仕直一員未差。假注書鄭東觀仕。事變假注書任希鐸仕。
정조 8년
上左昌德宮。停常參經筵。
정조 8년
趙興鎭啓曰。合辭方張之時。兩司無詣臺之員。事甚未安。除在外。疏批傳旨未下外。未肅拜。呈告人員。竝卽牌招。何如。傳曰。允。
정조 8년
傳于趙興鎭曰。纂輯堂上來待。
정조 8년
傳于趙興鎭曰。纂輯堂上入侍。
정조 8년
宋載經啓曰。假注書金孝建。身病猝重。勢難察任。今姑改差。何如。傳曰。允。
정조 8년
金孝建改差。以鄭東觀爲假注書。
정조 8년
傳于宋載經曰。明日端午祭傳香後。禮房承旨馳詣宗廟永禧殿景慕宮。奉審摘奸以來。
정조 8년
吏曹口傳政事。獻陵令安鼎福。儀賓都事許霔相換。
정조 8년
以校理金履鏞。修撰朴宗來李顯默等牌不進罷職傳旨。傳于宋載經曰。只推。更爲牌招。
정조 8년
傳于金宇鎭曰。明日宣傳官試講爲之。
정조 8년
宋載經。以吏曹言啓曰。今此溫陵端午祭典祀官兼大祝。以校書館校理柳煥德塡差矣。稱以身病。日勢已晩。終不受祭物。不得已以廣興倉主簿李彦一塡差。而本曹請推之外。無他可施之罰。何以爲之。敢稟。傳曰。拿處。
정조 8년
李致中。以訓鍊都監言啓曰。本局字內諸處。今日摘奸。則自麻浦至漢北門外。病人出來者爲五十六名。故四十五幕結構以給。新舊幕合爲三百十七處之意。敢啓。傳曰。知道。
정조 8년
金宇鎭。以訓鍊都監言啓曰。本局字內諸處。連爲摘奸。則自弘濟院至漢北門外。病人出來者爲三十二名。故十八幕結構以給。而弘濟院近處六名。差病撤還。新舊幕合爲三百六十二處之意。敢啓。傳曰。知道。
정조 8년
李致中。以禁衛營言啓曰。本營字內病幕。連爲摘奸。則典牲署近處十二幕。大峴近處三幕。南伐院近處五幕。豆毛浦近處七幕。合二十七幕。今日出幕。故隨其無依者。新造添造。新舊合爲三百八十五幕之意。敢啓。傳曰。知道。
정조 8년
金宇鎭。以禁衛營言啓曰。本營字內病幕。連爲摘奸。則南伐院近處七幕。典牲署近處七幕。合十四幕。今日新出幕。故隨其無依者。新造添補。南伐院近處舊幕中三名。病差還入。新舊幕合爲四百二十處之意。敢啓。傳曰。知道。
정조 8년
李致中。以御營廳言啓曰。本廳字內諸處病幕。連爲摘奸。則活人署近處。方痛爲二名。永渡橋近處。方痛爲三名合五名。又爲出幕。故竝結幕以給。使之奠接。而新舊幕合爲一百四十四處之意。敢啓。傳曰。知道。
정조 8년
金宇鎭。以御營廳言啓曰。本廳字內諸處病幕。連爲摘奸。則活人署近處。方痛爲六名。永渡橋近處。方痛爲二名。淸涼里近處。方痛爲二名。合十名。又爲出來。故結幕以給。使之奠接。而舊幕中一幕。差病撤還。新舊幕合爲一百五十三處之意。敢啓。傳曰。知道。
정조 8년
甲辰五月初三日午時。上御誠正閣。纂輯堂上入侍時。纂輯堂上金魯鎭嚴璹鄭昌順李時秀金載瓚。左副承旨李致中。假注書鄭東觀。記事官金鳳顯李崑秀。以次進伏訖。上曰。纂輯之後。出草幾何。而頭緖已就乎。璹曰。尙未出草。而各爲在家。抄輯間三日會議公廨矣。上曰。我國沿革無常。須詳細載錄。以成一編考据文字。好矣。璹曰。大典續錄所載者。此不必疊錄矣。上曰。凡例須詳記其此等緣由。可也。璹曰。抄輯畢役後。須一經稟裁。然後當編輯矣。上曰。總裁之事。何大臣爲之乎。魯鎭曰。從前此等冊子。三大臣盡爲總裁。故皆爲往復商議矣。昌順曰。其中有古則行之。而今不遵用之法。又有一時暫行之令甲。如六鎭守令。東銓與西銓相議差出。而今不遵行。如先朝酒禁律令。是一時暫行者也。此冊則當爲萬世金石之典。似不必載錄矣。璹曰。均役事目。旣有他可据文字。似不可盡錄矣。上曰。編輯當以簡爲主。而文則節略。事必詳要。可也。魯鎭曰。此冊當與大典合爲一通文字。乙丑以後則以新增書之矣。上曰。原續增須區別載錄。而乙丑以前。如有漏而不錄者。當入新增大同事目。亦當增錄事由矣。璹曰。一典釐正之後。當持入稟裁矣。上曰。何時可以訖役乎。璹曰。未知何時訖役矣。上曰。李時秀金載瓚兩人。有何所務。時秀等曰。臣等所抄出日記。今方區別六典矣。上命退。諸臣以次退出。
정조 8년
甲辰五月初三日申時。上御美在軒。左承旨入侍時。左承旨金宇鎭。假注書鄭東觀。記事官李崑秀尹行任。以次進伏訖。宇鎭曰。臣於廣州事。適有言端。敢此仰達矣。本府軍官番米。乃是城內將士支放之需。而己卯年。以軍官額數之太多。汰減若干名支放之需。因此見縮。始乃創出結錢。上納均廳。受來給代米四萬二十石。以補其見縮之數。及其守廳還鎭時。除出一百四十餘石於給代條中。以作木府一朔放料者。已多年所矣。向於己亥年。本府結錢。移屬於守廳之故。謂以無給代。只以錢四百兩劃付本府。以此數分排於百四十餘石之米。則每石之價。雖以豐歲言之。半不相當。當初結錢。專爲支放而創出。則給代革罷後。雖不得以本色米如前劃給。以軍保詳定價。準數上下。事理當然。今若以三百十五兩。年年加劃於前所劃四百兩之外。以爲準價支放之地。則當爲軫保障慰將士之道。下詢處之。何如。上曰。守禦使後日次對時稟處。可也。因命退。承史以次退出。
정조 8년
都承旨宋載經坐直。左承旨金宇鎭坐。右承旨金頤柱坐。左副承旨李致中坐。右副承旨趙興鎭坐直。同副承旨黃昇源坐。注書沈晉賢仕直一員未差。假注書鄭東觀仕。事變假注書任希鐸仕。
정조 8년
傳于宋載經曰。同副承旨入侍。
정조 8년
傳于李致中曰。參上宣傳官有闕代。令該曹口傳差出。
정조 8년
兵曹口傳政事。以權淋爲宣傳官。副司直單洪仁浩。
정조 8년
李致中。以兵曹言啓曰。卽接宣傳官廳牒報。則宣傳官白慶周。昨日本廳可否不順云。依例汰去。薦主南海縣令李迪。亦爲罷職。以懲其誤薦之罪。何如。傳曰。俄聞將臣言。白慶周卽仁傑九代孫云。仁傑何等名人。無論八代九代。雖云十代二十代。爲其子孫者。寧有不做名宦之慮乎。文而爲當年錄。武而可爲南行薦。見今本廳諸員中。顯祖孰有如慶周者乎。然而在己則不自量。在人則次責備。是豈理也載。又聞以渠本生家地處。有所論說。此又不然。渠之同堂。元無秩卑人云。則亦何事執此枳塞乎。以此以彼。渠廳之立異於定軸。作拔可否。事之駭然。未有甚於此者。昔在先朝甲子。因重傳言。可否不順事。參論十六人。至有臨門大處分之擧。豈非今日所宜仰述。而其時宣傳官事。出於偏黨之心。故有是處分之截嚴。而今番則本情稍有間焉。上甲子以後。亦云有數人之如此所遭。今若遽用甲子律名。不無掣付之端。姑且否暉。蓋有商量而然故耳。借使慶周直箇是蔑蔑人。以相義無物不遂之心。尙可庇夏而甄拔之。況渠是名人之遺知同乎。初意煩令更越定軸。以寓滌用之微意。更思之。萬有一又不純可。則將至轉生葛藤。一則反有害於慶周。一則大有乖於廳風。爲今日計。莫若公私兩便之爲完好。且渠之所叨。卽淸選也。仍令冒恥隨行。亦近於拂人之性。宣傳官白慶周。今姑改差。待後窠更卽調用。帳殿詢問之下。姑免依違周遲。未免年抑將亂。及其改定軸。命下也。勿請書出榻敎。尤不成說。此因亦事無罪。又以又否一事言之。廳首雖無與聞之規。如許大擧措。必尙早已撕得。何無一言挽止於磨勘之前。首唱人之姑不摘發。亦出於都鎭之意。廳中償罰。捨廳首伊候當之。行首宣傳官邊慶遇汰去。今則本事已歸妥帖。慶周亦不在職。改定軸受敎。未必永作廳憲。使之封入。惟如處分。失之太寬者。爲渠輩也。如是。然後廳規可以遵用。慶周可以後試取耳。嗣後復踵此等之習。如有無端發論者。一一査出一其罪反坐。斷不饒貸。噫。縷縷敷示之諭。渠輩寧不銘縷承奉。以此嚴飭該廳。仰繕宗一通。揭之廳壁。可也。
정조 8년
兵曹口傳政事。以白師誾金爀沈應鎭爲宣傳官。
정조 8년
傳于李致中曰。都承旨持祭報府入侍。
정조 8년
傳于宋載經曰。坐直承旨入侍。
정조 8년
趙興鎭。以賑恤廳言啓曰。卽見江華府留守鄭志儉畢賑狀啓。則以本府昨年分雖入於之次。而旣當再昨年告歉之餘。又値荐凶。民情遑急。惟我聖上。念切懷保。若恫在己。累萬包米太還。旣令分數停退。三千石加分耗。又許除作賑資。繼下內庫珍藏。命設別賑一巡。民心旣悅。天和自臻。甘霈知時。麥事登熟。二千飢口。無一損瘠。仰欽聖德。俯察民情。誠不勝感激欣幸之至。所入賑穀劃下及前留守自備各人願納都合米八百十七石錢二百五兩零內。米七百三十七石零。錢二百十五兩零。十五巡賑資用下餘米六十石會錄。敎鍊官金鼎胤等十人。補賑錢願納後。卽因特敎。已蒙加資之典。至於朴大杓。以追後願納。姑未啓稟。而願納錢二百兩外。捧糴時太還一百石。自願代輸。前後捐財。比他倍優。其在聳勸之道。合有褒賞之擧。令該廳稟處云矣。本府年事。雖非尤甚。島中民情。比他切急。而聖慮憧憧。一視畿甸。蠲恤旣勤。遍惠帑藏。又捐於別巡。畢境十五巡設賑。二千口賴活。莫非朝家懷保拯濟之澤。德意所被。人皆觀感。前後居留之臣。殫心拮据。十餘營校之輩。出義願納。賑事善了。麥農且登。欣幸云云。守臣先獲用下會錄錢穀竝依狀聞施行。願納人中金鼎胤等十人。已蒙加資。今不必更論。朴大杓。非但願納一款之姑未啓稟。今年黃豆。不啻稀貴。而當歲末至艱之時。一百石爲民代納。尤極嘉尙。其在激勸之道。宜有褒賞之典。令該曹考例稟處。何如。傳曰。依草記施行。
정조 8년
李致中。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 8년
趙興鎭。以訓鍊都監言啓曰。明日景慕宮擧動時。內外營入直軍兵量宜除置出用事。自兵曹節目。啓下矣。金虎門軍八十五名。弘化門軍八十五名。集賢門軍三十名。銅龍門軍七十八名。廣智營摠戎作隊軍二十五名。北營標下軍三十五名。新營軍十五名。軍餉色軍十五名。下都監軍二十名。除其留營。各其將官率領。赴陣屛門把守及閑曠處禁雜人次。南營馬軍四十名。依例出用。而竝待標信擧行。還宮後。爲入直之意。敢啓。傳曰。知道。
정조 8년
趙興鎭。以禁衛營言啓曰。今五月初五日景慕宮擧動時。依兵曹啓下節目。西營入直守禦軍二十名。新營入直京標下軍三十名內。各除營直三名。各該將官領赴。訓鍊都監領陣左邊屛門十二處。新營入直騎士二十五人內。除營直二人。與訓鍊都監南營入直馬兵及御營廳東營入直軍。分排把守。而竝待標信擧行。還宮後。還入直之意。敢啓。傳曰。知道。
정조 8년
趙興鎭。以御營廳言啓曰。今五月初五日大駕詣景慕宮展拜後。省牲省器時。依兵曹節目。集春營入直作隊軍三十名內。營直二名。集春門直二名除。實二十六名。新營入直京標下軍三十名內。營直五名除。實二十五名。各其將官領赴。訓鍊都監都領陣屛門把守。則東營入直騎士二十五人內。營直二人除。該番將率領仍直。其餘二十三人及作隊軍二十名內。營直二名除。實十八名。竝嚴飭定送東營集春營入直馬步軍兵待標信擧行。還宮後。還爲入直之意。敢啓。傳曰。知道。
정조 8년
正言洪樂淵疏曰。伏以。臣於騎省待罪之日。新除忽下。召牌繼臨。章皇出肅。黽勉趨承。已有日矣。而效蔑絲毫。居常愧恧。顧今臣母年迫七耊。素患勞症。長在床席。元氣凜綴。而又當換節始炎之除。重添外感。症形危劇。百藥無效。轉側須人。氣息奄奄。實有朝夕之慮。臣方左右扶護。頃刻難捨。以此情勢。實無時日供職之望。玆敢疾聲呼籲於仁覆之下。伏乞聖慈。諒臣煎灼之私。亟許鐫免。以便救護。千萬幸甚。省疏具悉。爾其勿辭。救護母病。
정조 8년
掌令姜垣疏曰。伏以。臣才識譾劣。年紀衰邁。至於見叨之職。實無堪承之望。而已試蔑效。于玆有年矣。屢叨恩旨。有除輒膺。蓋臣亦以世祿之家。猥忝言責之任。曾無出一言論一事。以聖恩之萬一。每自循省。徒切愧懼。區區報答之誠。只在於殫竭奔走之地矣。逮自昨冬以來。猝得大病。四朔沈痼。開春以後。堇得回甦。而眞元大脫。氣息凜綴。少失調將。輒復發作。尋常閑漫之職。猶難强策。況此臺閣之任。實無自力之望。玆將疾痛之呼。敢干仁覆之天。伏乞聖慈。俯賜矜察。亟遞臣職。俾得安意調治。不勝大願。臣於乞免之章。不宜贅及他說。而憂愛之忱。有不能自已。略效陳腐之語。仰瀆崇嚴之聽。惟聖明俯垂察焉。臣伏覩我殿下。以天挺上聖之姿。承祖宗艱大之業。講學圖治。靡不用極。凡在臣隣。孰不欽仰。第伏念。帝王之學。不在於句讀詞章之末。必以格致誠正之要爲本。伏願殿下。凡於講學之際。無規規於章句之間。必孜孜於窮格之工。聖賢之一言一行。以身體之。講而行之。至若政令施爲之方。則祖宗朝燕謨貽訓。炳若丹靑。隨事而修擧。監憲而儀式。則將見德合聖賢。功光祖宗。殿下之欲法堯舜。豈不在於繼述一事乎。伏願殿下。更以法祖宗爲出治之道焉。臣聞易曰。蒙以養正。伏惟我元子。睿姿岐嶷。衣若干尺。正當養正之時也。前後諸臣。以此進言者非一。而若其輔導誘掖之方。旣定輔養之官又薦山林之士。其於聞正言行正事之道。可謂畢備。而至於動靜語默之間。開發觀感之效。惟在我殿下之身敎。伏願殿下。以身敎二字。爲敎元子之第一義。以副一國延頸之望焉。臣又於目下事。有萬萬傷側者。玆敢附陳焉。數年以來。歉荒荐臻。六路告飢。三農盡廢。幸蒙我聖上玉食靡遑。丙枕不安。夙宵憂勤。中外交濟。絲綸懇惻。誕敷心腹之諭。經緯密勿。極其賙賑之策。方伯字牧之臣。亦復悉心奉行。將塡溝壑之民。幸免捐脊之患。聖恩如天。擧皆歡欣感泣。將見南畝之上。復事東作之功。而獨奈湖西嶺東之地。兩麥告歉。飢民之僅僅延命者。又皆扶携而號泣。將不保朝夕云。田功之荒廢不作。固無暇論。而民生之救濟得活。實沒長策。自春以前。則朝家賑濟之方。極甚周備。東西移轉。給糧饋粥。上下所持者。惟在麥事之豐登。而及其麥荒之後。則飢民之日夜擬待者。已無餘望矣。至如方伯守宰。雖知其麥歉之後。頷顑之尤甚。而賑政已訖。倉積俱竭。實有愛莫助之歎矣。然則昨年秋荒。猶有仰哺之道。而今春麥凶。更無可生之道。哀我民斯。寧不惻然。其接濟之不容少緩。如救焚拯溺之急。然後可免立視其死之歎。而臣未知有司之臣。已晝講究之策耶。臣愚一得之見。以爲富民私賑。旣有已例。更於湖西嶺東兩處。使富民自願納粟。以備賑濟之資。隨其所納之多少。卽授相當資級。以爲褒賞之典。則願納者必多。抄出麥歉之邑。以此所納之穀。分給農糧。則不但爲目下救飢之方。亦必有來頭西成之望矣。當農補不足之方。實無善道。故此實出於不得已之下策也。伏願殿下。下詢廟堂而急先區劃焉。臣又聞湖南兩邑。有大爲民弊者。而于今幾十年。尙不釐革。哀彼遐土之民。實無可生之路矣。興陽之平日來德等三四島田稅。比他島之應稅。其數不啻倍蓰云。八域之內。莫非王土。則獨此一片之島。何爲有濫捧之患耶。此必導掌輩從中橫斂之弊。島民之難支。去而愈甚云。伏願殿下。令道臣詳査委折。一依惟正之供。以爲島民保存之地焉。呂水五面。自左水營移設之後。屬之於順天。而以其所處之地。於水營爲鎭下。於順天爲遠地。故殆同越人之視秦瘠。居民之一身兩役。無人無之。而彼此互相推諉之際。奸吏輩因緣侵漁。百弊俱生。愈往愈甚。闔境嗷嗷。至於流散之境。哀彼呂水之民。抑獨何故。南來之人。莫不傳說矣。蓋此土三面距海。爲湖南要衝之地。實是關防之重。而不可不顧恤者也。其所革弊。更無他策。只是屬之一邊則百弊有祛矣。今若依乙巳年已例。復屬於水營則管轄尤壯。實爲公私兩便之道矣。伏願殿下。亟命道臣。採探其積弊。復令廟堂從長區劃。俾爲遐氓永保之計。則其歌詠聖德。頌祝天恩。亦將如何。臣於召牌之下。承膺無路。略陳短章。伏乞聖明。俯垂諒察。亟命鐫遞臣職。不勝幸甚。省疏具悉。疏辭許令稟處。爾其勿辭察職。
정조 8년
甲辰五月初四日卯時。上御春塘臺。宣傳官試講入侍時。檢校直提學徐浩修。二直提學徐有防。左承旨金宇鎭。右承旨金頤柱。左副承旨李致中。右副承旨趙興鎭。同副承旨黃昇源。記事官沈晉賢。假注書鄭東觀。記事官金鳳顯李崑秀。以次進伏訖。試官兵曹判書徐有隣。訓鍊大將具善復。禁衛大將李敬懋。御營大將徐有大。檢校待敎尹行任。率講員行四拜禮訖。諸試官。以次進伏。上曰。不必盡數參講。落點人呼名以入。可也。致中曰。講員中李身敬。有後次試講時記過待令之命矣。何以爲之乎。上曰。爲日已久。分揀。使之應講。可也。自曺命楫至申暹。以次進講訖。上曰。勿論應講與否。竝令應射。可也。上曰。將臣進前。善復等進伏。上曰。今日殿坐。非獨爲試講也。以白慶周事。有所下詢於卿等。使之入來矣。昨見兵曹草記。則白慶周許參時。有可否不順之擧。未知何故耶。可否不順。卽廢人前程之事。其間必有所以然。卿等或聞其委折耶。善復曰。臣等亦聞其可否不順之擧。而其委折則未能詳知矣。上曰。勿論公論與私意。似必有方外所聞。卿等詳對。可也。善復曰。可否之法。至重且祕。雖父子兄弟之間。不得相傳。臣等果不知其如何。而蓋可否不順。地處寒微。行身麤悖。有拂於公議。然後始乃見格。未知主張之人。出自何意。而似有所執而然矣。上曰。其地處果何如云耶。敬懋曰。慶周出繼爲白仁傑之後。而生家則似聞寒微矣。上曰。旣是出繼。則何論本生。且如白仁傑者。是何等名人。其後孫豈有不得爲名宦之理乎。有大曰。臣等初亦不料其如此。而畢竟見格於公議。渠輩必有所執而然矣。上曰。昔在先朝甲子。以宣傳官可否不順之事。參論十六人。至有臨門回示之擧。而其時事則出於偏黨之心。故有此嚴截處分。而今番則與此稍有間焉。若屬一廳中公議。則猶可說也。只出數人之偏見。則寧容任行其私意。永廢他人之前程乎。若然則甲子之律。雖不必引用。亦當有別般懲治之道矣。善復曰。甲子以後可否不順者。亦有數三人矣。上曰。誰也。善復曰。如具鼎煥李杞齡等數人矣。上曰。然則白慶周。將何以區處耶。若因此永廢。則豈不可矜耶。今日下詢於卿等。欲聞卿等之議。而卿等之言。俱無別白。須勿如日前次對貌樣。各陳所見。可也。善復曰。從前如此之人。宣傳官一步之地。便成鐵限。而至如備郞參軍。無礙調用。故具鼎煥等。皆做閫帥守令等職矣。有隣曰。臣則不知本事。不敢指的仰對。然旣是仁傑之後。則似不至見阻於宣薦矣。有大曰。可否體重。臣不敢指一仰奏。而若以別岐調用。則無所不可矣。敬懋曰。甲子事。出於偏黨之心。而至於今番。則雖未知公議之如何。而似無挾雜而然矣。宣傳官則雖不可更議。若區處於參軍等職則。似好矣。上曰。今若現發其主論之人。是欲爲一人。反傷一人。故姑且含默。而不可不區別其公私而處之。行首宣傳官。招入以聞。可也。宣傳官邊慶遇進前。有隣問曰。白慶周事。果緣何故耶。廳首當知其委折。詳達。可也。慶遇曰。可否之規。立法甚嚴。雖父子兄弟。不得與知。故未聞其委折矣。上曰。予意不在於摘發其立異之人也。渠以行首。主張廳務可否之法。雖在下位。渠豈有不聞不知之理乎。慶遇曰。定軸之立異。必緣人地不合之故。而豈未與聞。不敢强奏其甚般委折矣。上曰。然則必是一二人偏私之致。一竝汰去出代。使之改定軸。可也。因命書汰去傳敎未及頒布。上曰。更爲下詢於諸宣傳官後。出代。好矣。敬懋曰。本廳定軸之法。自有受敎。事體甚重。今若捧現告。摘發其立異之人。則可否之法。不無蕩然之慮。後弊亦不可不念矣。上曰。予不必捧現告。以發其所主之人。蓋白慶周入仕以後。必有曰可曰否之物議。故有此下詢矣。諸宣傳官處。須各問之。可也。曺命楫等進前。上曰。白慶周事。未知何故耶。主論之人。雖不可明言其誰某見格之故。其必有公議之傳聞。爾等各陳所聞。可也。命楫曰。可否之法。過三朔後始爲許參者。詳察其地處之如何。人品之如何。而臣則以新差宣傳官。未及聞公議。而循例書可字矣。善復等曰。命楫此言。大是妄發。不可無罪矣。上曰。語次間妄發。何足深責。置之。可也。具縉曰。所後雖是賢裔。生家聞是鄕族云。故果有可否不順之擧矣。李民秀許檝李膺福等齊聲曰。白慶周入仕以後。外論皆以萬萬不似。喧傳於世。臣等果聞之。故臣等亦知其不合於淸選矣。上曰。不必各各仰奏。如有公議之不合云者。則區別左右立之。可也。諸宣傳等一齊離次而立。上曰。廳中諸人。有顯祖如慶周者。必不多矣。此等之人。不得越薦可乎。汝等出去。改定軸以入。可也。諸宣傳官等曰。改越定軸。古無其規。不得擧行矣。上曰。旣是受敎廳風。則何論前例有無乎。李身敬等。稍欲咨且。不卽出去。上曰。縷縷下敎之下。焉敢乃爾。敬懋曰。今此下敎。亦是受敎。渠輩似卽擧行矣。諸宣傳官盡爲退去。上曰。諸宣傳旣已出去。行首亦爲同往擧行。可也。慶遇趨出。仍又伏地奏曰。改定軸旣無前例。須有受敎。然後可以擧行矣。上命書受敎。以給致中曰。今此慶遇所奏。甚爲駭然。似不可爲此。而書給受敎矣。上曰。此非承旨所預知之事矣。致中書受敎訖。上曰。此受敎出給。使之載廳憲。斯速擧行。可也。慶遇退去。宣傳官李晢曰。宣傳官廳規之受敎載錄。本不待榻敎之書出。而行首宣傳官邊慶遇。以本廳行首。不知廳規。有此伏地之擧。臣旣在承傳之任。敢請記過矣。上曰。置之。可也。上命將臣進前曰。本事之妥帖雖幸。諸宣傳之擧措非矣。前旣立異於定軸。今反因敎而越薦。則前何心。後何心。誠不成說矣。善復曰。心跡頓異。諸宣傳事誠慨然矣。敬懋曰。改越定軸。旣無古規云。若然則四百年廳風。將至蕩然無餘。俄下傳敎。卽賜反汗。是臣區區之望也。上曰。禁將今日所奏。多有不緊之語。何也。禁衛大將李敬懋推考事。出榻敎諸宣傳官試射訖。南行宣傳官具毅和四中。上命呼新來。進退以出。上曰。明日出宮門路。協陽門爲之。出榻敎上曰。前承旨洪仁浩敍用。出榻敎上曰。宣傳官有闕代。今日政差出。出榻敎因命退。諸臣以次退出。
정조 8년
甲辰五月初四日午時。上御誠正閣。都承旨入侍時。都承旨宋載經。記事官沈晉賢金鳳顯李崑秀。以次進伏訖。上命讀奏祭報府訖。上曰。三處盡爲摘奸乎。載經曰。然矣。命書榻敎曰。宣傳官未差之代。令該曹口傳差出。又下敎曰。南行宣傳官。以直赴殿試懸頉。竝爲出代事。分付兵曹。可也。賤臣承命出傳。命退。承史以次退出。
정조 8년
甲辰五月初四日午時。上御美在軒。同副承旨入侍時。同副承旨黃昇源。假注書鄭東觀。記事官李崑秀尹行任。以次進伏訖。上曰。坐直誰也。知入。賤臣承命出問。回奏曰。宋載經趙興鎭云矣。上曰。校正諸臣入侍。出榻敎賤臣承命出。與檢校直提學徐浩修。二直提學徐有防偕入進伏。上曰。閣志當印幾件乎。浩修曰。當限千件印出矣。上曰。幾日可畢印役乎。行任曰。四五日則可以畢役矣。上曰。柳義養所編春坊志持入。賤臣承命出。未及回奏。上命退。諸臣以次退出。
정조 8년
甲辰五月初四日酉時。上御三善齋。坐直承旨入侍時。右副承旨趙興鎭。記事官沈晉賢李崑秀尹行任。以次進伏訖。上曰。注書馳詣景慕宮。夏享大祭祭物。如已陪來。奉審摘奸以來。賤臣承命出。命退。諸臣以次退出。
정조 8년
都承旨宋載經坐直。左承旨金宇鎭坐。右承旨金頤柱坐。左副承旨李致中坐。右副承旨趙興鎭坐。同副承旨黃昇源坐直。注書沈晉賢病一員未差。假注書鄭東觀仕直鄭觀輝仕。事變假注書任希鐸仕。
정조 8년
傳于黃昇源曰。侍衛軍兵雨具。
정조 8년
傳于宋載經曰。承旨入侍。
정조 8년
沈晉賢病。代李敬行爲假注書。
정조 8년
李敬行在外。代鄭觀輝爲假注書。
정조 8년
以宣傳官試講時小布入格單子。傳于黃昇源曰。五中人陞敍已陞敍人。相當右職調用。四中人熟馬一匹賜給。南行依例直赴殿試。三中以下。竝勿論。
정조 8년
以持平韓用龜牌不進罷職傳旨。傳于李致中曰。只推。
정조 8년
以副校理金履鏞。修撰朴宗來李顯默等牌不進罷職傳旨。傳于宋載經曰。只推。
정조 8년
金頤柱。以吏曹言啓曰。江華留守鄭志儉畢賑狀啓據賑恤廳草記。營軍官朴大杓願納錢二百兩及太一百石。當歲末至艱之時。爲民代納。尤極嘉尙。其在激勸之道。宜有褒賞之典。令該曹考例稟處事批旨內。依草記施行事。允下矣。朴大杓。以食土之民。不惜家貲。如是濟恤。誠甚可尙。向來金鼎胤等十人。旣蒙加資之特恩。今於大杓之論賞。所當一體加資。而事係恩賞。不敢擅便。上裁。何如。傳曰。特爲加資。
정조 8년
金宇鎭。以訓鍊都監禁衛營御營廳言啓曰。月覲門南邊宮墻頹圮處。今已畢築。把守軍兵撤罷之意。敢啓。傳曰。知道。
정조 8년
李致中。以訓鍊都監言啓曰。本局字內諸處。連爲摘奸。則自水鐵里至漢北門外。病人出來者爲十四名。故七幕結構以給。新舊幕合爲三百六十九處之意。敢啓。傳曰。知道。
정조 8년
李致中。以禁衛營言啓曰。本營字內病幕。連爲摘奸。則南伐院近處四幕。典牲署近處三幕。今日出幕。故隨其無依者。新造添補幕中。南伐院近處六名。典牲署近處五名。合十一名。病差還入。新舊幕合爲四百二十五處之意。敢啓。傳曰。知道。
정조 8년
李致中。以御營廳言啓曰。本廳字內諸處病幕。連爲摘奸。則活人署近處方痛爲八名。永渡橋近處方痛爲五名。合十三名。又爲出來。故結幕以給。使之奠接。而新舊幕合爲一百六十二處之意。敢啓。傳曰。知道。
정조 8년
黃昇源。以義禁府言啓曰。卽接月令醫員金以中手本則以爲。時囚罪人柳煥德。素患風病。添劇癘疫。言語不通。食飮全廢。氣息奄奄云。自前罪人病勢如此。則有保放救療之規。敢此仰稟。傳曰。卽爲分揀放送。
정조 8년
甲辰五月初五日卯時。上詣景慕宮。擧動入侍時。都承旨宋載經。左承旨金宇鎭。右承旨金頤柱。左副承旨李致中。右副承旨趙興鎭。同副承旨黃昇源。記事官沈晉賢。假注書鄭東觀。記注官金健修。記事官金鳳顯等。以次侍立於協陽門外。上具翼善冠衮龍袍。乘輿出協陽門。降輿乘輦。諸臣以次陪從。上曰。祗迎儒生押班者。幾人乎。致中曰。三人云矣。上曰。衛外有士人擊錚者。誰也。致中曰。有吳姓人。爲其曾祖復官爵事云矣。至本宮門外。上降輦乘輿入齋室。諸臣以次問安訖。上改具冕服就位。行再拜禮訖。入殿內。親行奉審。仍就省器位看審。就省牲位行省牲儀訖。還入齋殿。乘輿出本宮門外。降輿乘輦。諸臣陪從如來儀。上曰。都承旨還宮後。馳詣本宮看審儀以來。上曰。侍衛軍兵雨具。上至弘化門內。降輦乘輿。由賓陽門入。諸臣問安訖。以次退出。
정조 8년
甲辰五月初五日辰時。上御三善齋。右副承旨入侍時。右副承旨趙興鎭。記事官沈晉賢李崑秀尹行任。以次進伏訖。上曰。左承旨入侍。出榻敎賤臣承命出。與左承旨金宇鎭偕入。上曰。提調入侍。出榻敎賤臣承命出。與藥房提調金華鎭偕入。華鎭曰。勞動之餘。聖體。若何。上曰。一樣。而雨勢如此。故卽爲還宮矣。湖中則雨澤尙不足云矣。華鎭曰。今日之雨。想必周洽矣。命退。諸臣以次退出。
정조 8년
甲辰五月初五日初更三點。上御美在軒。坐直承旨入侍時。同副承旨黃昇源。假注書鄭東觀。記事官金鳳顯尹行任。以次進伏訖。上曰。刑曹文案。如已入來。持入。賤臣承命出問。回奏曰。未及入來云矣。上曰。內閣志校正之役。幾時了當乎。行任曰。凡例尙未歸一矣。因命退。承史以次退出。
정조 8년
都承旨宋載經坐。左承旨金宇鎭坐直。右承旨金頤柱病。左副承旨李致中坐直。右副承旨趙興鎭病。同副承旨黃昇源坐。注書沈晉賢病一員未差。假注書鄭東觀仕鄭觀輝仕直。事變假注書任希鐸仕。
정조 8년
金宇鎭啓曰。右承旨金頤柱。右副承旨趙興鎭。今日不爲仕進。卽爲牌招。何如。傳曰。待明朝牌招。
정조 8년
傳于金宇鎭曰。左承旨與大司成入侍。
정조 8년
傳于金宇鎭曰。同副承旨與校正文臣入侍。
정조 8년
傳于李致中曰。坐直承旨入侍。
정조 8년
吏曹口傳政事。以李尙琦爲懷德縣監。
정조 8년
李致中。以吏曹言啓曰。今此獻陵忌辰祭獻官。前承旨李重馥塡差。而時無職名。令該曹口傳付軍職。何如。傳曰。允。
정조 8년
兵曹口傳政事。副司直單李重馥。
정조 8년
李致中。以戶曹言啓曰。內需司可合紙刹一處。因禮曹望報。以慶尙道晉州玉泉寺劃屬。而本寺凋殘與否。謹以判下內辭意。更爲關問於該道矣。卽接回移。則玉泉寺本以晉州富刹。雖不及於古昔極盛之時。論以近來各寺。可謂全盛。且紙品頗好。可合紙刹云。僧徒之盛。紙品之好旣如此。則實合於紙地寺刹。移屬蠲役等節。依前草記擧行之意。分付本道及內需司。何如。傳曰。尙此留中。或慮有弊端。而內用紙地。旣甚苟簡。本道報辭。又不防塞。然則依此施行之意。分付。可也。
정조 8년
李致中。以訓鍊都監禁衛營御營廳言啓曰。月覲門東邊宮墻九間許。不但將頹。介在新築之間。有礙瞻視。故今月十一日爲始。三營合力改築之意。敢啓。傳曰。知道。
정조 8년
李致中。以訓鍊都監言啓曰。本局字內諸處。連爲摘奸。則自城山里至漢北門外。病人出來者爲二十六名。故十七幕結構以給。而三名差病撤幕。新舊幕合爲三百八十二處之意。敢啓。傳曰。知道。
정조 8년
李致中。以禁衛營言啓曰。本營字內病幕。連爲摘奸。則自南伐院至典牲署近處合十五幕。今日出幕。故隨其無依者。新造添補。南伐院近處舊幕中。四名病差還入。新舊幕合爲四百四十處之意。敢啓。傳曰。知道。
정조 8년
李致中。以御營廳言啓曰。本廳字內諸處病幕。連爲摘奸。則活人署近處。方痛爲一名。永渡橋近處。方痛爲三名。合四名又爲出來。故結幕以給。使之奠接。而新舊幕合爲一百六十四處之意。敢啓。傳曰。知道。
정조 8년
李致中。以訓鍊都監言啓曰。本局字內諸處。連爲摘奸。則自阿峴至漢北門外。病人出來者爲十二名。故九幕結構以給。新舊幕合爲三百九十一處之意。敢啓。傳曰。知道。
정조 8년
李致中。以禁衛營言啓曰。本營字內病幕。連爲摘奸。則自南伐院至典牲署近處合十五幕。今日出幕。故隨其無依者。新造添補。南伐院近處舊幕中。二名病差還入。新舊幕合爲四百五十三處之意。敢啓。傳曰。知道。
정조 8년
李致中。以御營廳言啓曰。本廳字內諸處病幕。連爲摘奸。則永渡橋近處方痛六名。活人署近處方痛七名。合十三名又爲出來。故結幕以給。使之奠接。而舊幕中一幕。差病撤還。新舊幕合爲一百七十處之意。敢啓。傳曰。知道。
정조 8년
李致中。以賑恤廳言啓曰。本廳留養兒放送草記。以有親戚人。招致出給。其中無依托之類。差待麥事登場。依草記施行。可也事。命下矣。留養中男兒二十二口。女兒一口。各其親屬處出給。男兒四口本廳員役等收養次率去。其餘十二口。旣無依托。故仍姑留養之意。敢啓。傳曰。知道。本廳員役之自願收養。事極可尙。自本廳竝施賞。可也。
정조 8년
甲辰五月初六日辰時。上御誠正閣。左承旨與大司成入侍時。行大司成閔鍾顯。左承旨金宇鎭。假注書鄭觀輝。記注官金健修。記事官尹行任。以次進伏訖。上曰。卿之所掌冊子。何以爲名則好耶。鍾顯曰。以太學志或泮宮志爲名。則似好矣。上曰。何當訖工。鍾顯曰。似在六月後矣。上曰。升補爲幾抄乎。鍾顯曰。再抄爲之。而今朔內欲又設行矣。鍾顯曰。本館養賢庫時遺在米爲四百餘石。而館中凡有不時之需。輒皆犯用。故年年欠縮。徒擁虛簿。今則所謂遺在之數。蕩然無存。而地部則以遺在尙多之故。劃給之際。每爲持難。前頭事誠爲悶慮。自本館亦當有査正之擧。節省之道。而此事終不可不一番經稟。故敢此仰達矣。上曰。出擧條與度支長相議。從長稟處。可也。上曰。近來應製。謄置本館乎。鍾顯曰。未及謄置矣。上顧謂行任曰。內閣御題。盡爲謄送乎。行任曰。從當謄送計矣。上曰。此後書題。如有疊出之事。試官稟定。俾無更出之弊。可也。鍾顯曰。郞廳一員。以能文者差出。則似好矣。上曰。如有可合之人。自辟。可也。上曰。近來居齋儒生。專尙科文。不解經義。向來講義。全不曉解。今番則此條問。先自卿始。講究以入。儒生中如有曉解經義者。亦令講義作編以入。可也。仍命退。諸臣以次退出。
정조 8년
甲辰五月初六日午時。上御誠正閣。同副承旨與校正文臣入侍時。檢校直提學徐浩修。二直提學徐有防。同副承旨黃昇源。校正文臣徐瀅修。假注書鄭觀輝。記注官金健修。記事官尹行任。以次進伏訖。上曰。閣志凡例。何以爲之乎。太學志弘文志。今方爲之。三志若一時成出。則好矣。而凡例不一。是非多端。且圈下先是二字。不成冊子貌樣矣。浩修等曰。誠如聖敎矣。上曰。抄啓文臣之所見。何如。瀅修曰。事實法制稍有頭緖。而作篇凡例。亦未定規矣。上曰。若此不已。則雖十年爲之。徒有道舍之嫌。割付則中止。更爲出草。可也。有防曰。此等冊子。見於奉朝賀。則似有益矣。上曰。奉朝賀精神筋力。近何如也。浩修曰。筋力則雖難擔當奔走之役。精神則頗有勝焉。近以構成冊子。爲消日之資矣。上曰。卿須持去。此草與奉朝賀。構出初篇凡例以入。好矣。而印役則以念後擧行。可也。仍命閣臣先退。浩修等以次退出。上曰。都承旨何爲緣故出乎。昇源曰。多日上直。故出去云矣。仍命退。諸臣以次退出。
정조 8년
甲辰五月初六日戌時。上御誠正閣。坐直承旨入侍時。左承旨金宇鎭。假注書鄭觀輝。記注官金健修。記事官尹行任。以次進伏訖。以懷德縣監罷黜狀啓。上命書傳敎曰。投印之律。先朝下敎昭在。向於一二守令。亦已嚴處。則焉敢復此冒犯。令該府參考受敎擧行。以懲他守令。未差之代。令該曹口傳差出。仍令明日辭朝。仍命退。諸臣以次退出。
정조 8년
都承旨宋載經坐。左承旨金宇鎭坐。右承旨李致中坐。左副承旨安聖彬坐。右副承旨趙興鎭坐直。同副承旨黃昇源坐直。注書沈晉賢病一員未差。假注書鄭東觀仕鄭觀輝仕直。事變假注書任希鐸仕。
정조 8년
宋載經啓曰。卽者應敎李魯春。以其親病。陳疏經出。原疏以國忌齋戒。纔已退却矣。所當直捧禁推傳旨。而此與無端經出有異。推考警責。何如。傳曰。允。
정조 8년
趙興鎭啓曰。卽者刑曹郞廳來言。再昨日動駕時。衛外擊錚人等。所當依例捧供以入。而連値齋戒。不得開坐用刑。待無故日擧行云矣。敢啓。傳曰。今日開坐。除刑推捧供以聞。
정조 8년
宋載經啓曰。景慕宮提調尹塾。儀軌有稟定事。來待矣。
정조 8년
傳于安聖彬曰。右承旨與下直守令入侍。
정조 8년
承旨前望單子入之。安聖彬落點。
정조 8년
傳于金宇鎭曰。新除授承旨牌招察任。
정조 8년
趙興鎭。以都摠府言啓曰。今日入直內三廳武兼禁軍及軍兵等當爲中日習射。而國忌齋戒相値。不得爲之之意。敢啓。傳曰。知道。
정조 8년
宋載經。以弘文館言啓曰。副應敎曺遠振自鄕上來。校理李謙彬由限已過。副校理金履鏞。修撰朴宗來李顯默旣有只推之命。竝卽牌招察任。何如。傳曰。允。
정조 8년
宋載經。以奉常寺言啓曰。東籍親耕田所種大麥。今五月望間。當爲成熟之意。敢啓。傳曰攝刈。
정조 8년
金宇鎭。以漢城府言啓曰。涉疑疾新舊病人中。向差與已差還入。始痛與方痛死亡及各部兩署出幕之類。今又報來。故列錄書入之意。敢啓。傳曰。知道。
정조 8년
金宇鎭。以備邊司言啓曰。今日發遣郞廳。東西南郊結幕處。更爲摘奸以來。則回告內以爲。訓鍊都監字內新舊幕合爲三百六十九處。禁衛營字內新舊幕合爲四百二十五處。御營廳字內新舊幕合爲一百六十二處。而自今日天明後至午時。病人出來之數。訓鍊都監字內四名。禁衛營字內二名。御營廳字內一名。自該廳該營。隨其病人來到。卽爲結幕。俾得奠接。而糧資則該廳計日磨鍊。已爲上下。竝姑無頉。故更加惕念擧行之意。各別嚴飭云矣。敢啓。傳曰。知道。
정조 8년
金宇鎭。以刑曹言啓曰。再昨日動駕時。南部居盤匠金鼎澤。擊錚於衛外。故取考其原情。則以爲。渠等以假漆匠。案付於繕工監。未知幾百年。而所謂白骨小盤自鄕造來者。買得着漆。男負女戴。呼唱街巷。以此生涯。去辛卯年。閒雜人。稱名函廛。置簿平市署。經年相訟。月前各廛市民處。無邊錢貸下時。渠等則往赴陵寢役所之時。函廛人。以其同黨。假作盤匠。納招入啓。至有大小物貨和賣函廛之傳敎。而渠等如或一立小盤。放賣他人。則以亂廛。捉致本署笞治。乞蒙依前生業云矣。渠以幺麽盤匠。因此微細之事。敢爲呼籲之擧者。非但萬萬無嚴。物種和賣之際。廛匠均利之意。頃因貢市堂上査奏。已爲蒙允。渠輩愚頑雖甚。射利雖急。固當奉行之不暇。慫慂稚昧之鼎澤。肆然鳴金。而廛人中誰某之假稱盤匠與否。詳加査問。則渠等以爲。雖未指的。傳聞若此云云。旣不得指名發告。則此一節。當歸誣捏之科。其在礪他懲後之道。指使之監匠頭目照律嚴勘。斷不可已。而非四件。猥越擊錚者。自有當律。金鼎澤亦爲一體照勘。何如。傳曰。允。旣係民隱。各別詳査決給。俾無更訴之弊。可也。
정조 8년
金宇鎭。以刑曹言啓曰。再昨日動駕時。西部居良人嚴雄贊。擊錚於衛外。故取考其原情。則以爲。蓋自國初。設立各倉。田稅大同馱馬隨入時。京兆兩參軍。分掌看檢。而以每石米三合五夕。爲支供之需。因其弊端。革罷看檢之規。以渠八代祖。特差馬夫色掌。統領擧行。而往在壬辰甲子兵火。史冊及版籍擔當輸運。又於戊申。渠父亦以都色掌。外倉米太各樣軍器。及時運納。二去辛卯年。馬契貢人。誣訴本府。意外見奪。故渠父擊錚還屬。己卯年。勢家下屬輩。圖得本府行下。謂之立色掌。流弊不些。故渠父又爲上言得決。乙酉年。韓世柱等。黑石土亭兩里。謂渠之字內。誣告見奪。故渠爲上言還奪。則五江色掌。乃渠家三百年世傳之業。而張遇恒。以渠父差人張唜奉之收養孫。奪其箕裘之業。稱以二去辛卯年擊錚時。浮費錢爲六百兩。今方相訟於漢城府。而本府分付內。遇恒之所納件記。毋論眞假。旣是酒食之價。則不可擧論於有主之已業云云。所謂六百兩。旣是酒食等價。事在七十年。則遇恒之追後僞造。欲作橫奪。明若觀火。而相訟六朔。逐日等待。處決無期。相考文案。卽賜處分云矣。以非四件之事。肆然鳴金。萬萬無嚴。原情勿施。自臣曹考律勘處。而本事雖未知委折之如何。旣係民隱。亦自本曹査實決給。何如。傳曰。允。旣係民隱。各別詳査。俾無呼冤之弊。可也。
정조 8년
金宇鎭。以刑曹言啓曰。再昨日動駕時。西部居良人金鼎秀。擊錚於衛外。故取考其原情。則以爲。渠廛地處卑而賦役高。殖利下而稅漸滋。此爲難支渙散之弊。每朔朔米爲三十九兩八錢四分。添給雨裝直者。又爲二十九兩九錢。掌務例債爲四兩。燈油三斗式合爲七十三兩七錢四分。而每日以色掌。晨進昏退。長待官門坐市之人。如或撤業逃走。則猛杖所任。拘囚督納。都目軍四十名。褒貶軍十名。榜軍三十名。軒車軍四十名。給價雇立。大筆次進上猪毛及陵寢修改時進排猪毛。名雖受價。十未一直。內局議政府中樞府醫藥廳無定進排片油及猪骨。元無受價。而徵索情債。一不如意。笞罰立至。勅使留館時及推鞫親鞫時。待令之役。十倍他廛。左右捕廳。則兩朔自兵曹應下九兩燈油次。而兩邊捕卒。以五分之錢。徵索四塊之油。故不勝難支。呼訴本署與廟堂。不得責納四塊油之意。措辭捧甘。則右廳承順。左廳不遵。兩邊捕卒。反以恐喝曰。暗嗾賊漢亂招買贓云者。莫非蔑視之致。而丙申以後。稱以替行屠猪之役。每年每市。橫斂一兩。別責酒錢。故方在渙散。朔捧及雜役。一依他廛例。裁減嚴禁云矣。此非四件之內。而敢稱廛瘼。肆然鳴金者。誠極無嚴。原情置之。狀頭金鼎秀。考律勘處。而本事則誠爲本廛難支之弊。以此難支之端。呈平市呈備局。而第其供辭中所云朔米等所斂之數。皆是市署員役之逐朔應下者。故變通無路。尙此因循矣。旣係廛瘼。令平市署從長釐改之意。分付。何如。傳曰。草記內不言廛名。疎漏。甚矣。無論某廛。旣屬弊瘼。判堂方帶該署提調。從速決給。俾無稱冤之端。可也。
정조 8년
金宇鎭。以刑曹言啓曰。再昨日動駕時。京畿果川居幼學吳錫忠。擊錚於衛外。故取考其原情。則爲其曾祖始壽復官爵事也。當初勘獄。已多立異之論。其後回咨。又有證明之端。則子孫之鳴冤。固非異事。而春間旣爲上言。今又擊錚。雖甚煩瀆。係是四件內事。且關鞫案。令該府稟處。何如。傳曰。允。
정조 8년
金宇鎭。以刑曹言啓曰。再昨日動駕時。慶尙道善山居土兵陳萬善。擊錚於衛外。故取考其原情。則以爲。金烏山城。處於善山開寧金山知禮四邑之中。儲置軍餉軍器。又置別將。募聚民人。刷入僧徒。守直禁松。而其中知禮之還。因丁酉水災。分布屬邑。故賴糴糶資生者。自此渙散。禁山則城腰四方十里禁養松田。至于累百年。壬寅四月。開寧縣扶桑驛卒金奉初等。稱以土兵之侵漁。呈狀本縣。以廣占樣轉報。則營門一從縣報。送裨割境。定給驛卒。則三載亂䂨。定界已赭。城內鎭南寺刷入累百餘僧。只存三名。空城可期。三條事。乞依舊規云矣。敢以非四件猥屑之事。肆然鳴金。萬萬無嚴。原情置之。自臣曹考律勘處。而知禮餉還之分布屬邑事。則該縣之丁酉水災。挽近所無。民産益渴。以遠地糶糴之受來輸去。爲弊甚大。至於分布之境。則今雖欲還屬山城。知禮之民。必將齊起訴冤。此則置之。禁松之定界事。則他邑皆有定界。而惟開寧一邑。獨無定界。故山城之廣占。乃在越坪之他山。一境之樵採者。皆不得往焉。如有新揷松籬。則憑藉別將之勢。推捉侵漁。罔有紀極。因其民訴。一依他邑例定界。而但其所供。以爲定界三載。山麓成赭云爾。則盡䂨界外之木。漸犯限內之松。難保其無慮。僧徒刷入事。則保障之地。宜有守護之道。勿致騷擾。詳加括刷。以實寺刹。自有前規。竝令本道査實處之。何如。傳曰。允。事係民隱。各別詳査決給。俾無更訴之弊。可也。
정조 8년
金宇鎭。以刑曹言啓曰。再昨日動駕時。慶尙道大丘府殺獄罪人徐膺福子童蒙亨曾爲其父訟冤。擊錚於衛外。所當依例捧供以入。而昨年春因亨曾登聞。行査本道。則其父膺福之獄情無疑。詞證俱備。其供所云。都是構虛飾詐之端。故同推取服之意。覆啓蒙允。纔因議啓判付處分。又爲嚴截。則渠雖兇頑。固當無辭就服。而敢生死中求生之計。又縱其子。驚動天聽者。究厥情狀。尤萬萬痛惋。罪人徐膺福。依前嚴訊。期於得情之意。分付道臣。徐亨曾之再次呼籲。雖出於爲父。而行査完決。鐵案已具。則更何敢復事呼冤。且昨夏渠以誣罔之罪。照律定配。今春特蒙恩宥。則宜乎縮伏感祝之不暇。而如是煩瀆者。揆以民習。誠極無嚴。不可以事係四件。有所曲恕。原情勿施。其猥越之罪。自臣曹參酌懲治。何如。傳曰。情急爲親屢籲。不足嚴懲。特爲分揀放送。法理至嚴。無得更詐之意。申飭。可也。
정조 8년
平安監司啓本。中和府殺獄罪人金處元獄事査啓。令該曹稟處事。判付內。此文案始欲參情究法。終又因跡起疑。不得已措辭判下是如乎。觀此査啓中供招。大有係倫常。所謂哀務而無喜者。政爲此獄準備語。三堂明日齊會本曹。詳加考閱。各具意見稟處爲良如敎。
정조 8년
甲辰五月初七日巳時。上御誠正閣。右承旨與下直守令入侍時。右承旨金頤柱。假注書鄭觀輝。記事官金鳳顯尹行任。懷德縣監李尙琦。以次進伏訖。上曰。守令進前。奏職姓名。可也。尙琦奏曰。懷德縣監李尙琦矣。上曰。荐歉之餘。下去善治。可也。上命讀宣諭後。尙琦先退。上曰。左承旨與景慕宮提調入侍。出榻敎鳳顯出去。與左承旨金宇鎭。景慕宮提調尹塾偕入進伏。上曰。提調進前。塾進前奏曰。儀軌有稟定事矣。上曰。儀軌持入。鳳顯承命持入。上曰。二件乎。塾曰。然矣。上曰。都提調見之乎。今制未能十分穩當矣。小次改以齋室邊䇺。改以䇺邊。好矣。百官朝服旣入。則絳紗袍亦當入之矣。塾曰。然矣。上曰。月覲門圖幸行二字。改以擧動或動駕。可也。塾曰。郞廳合席。然後可以了當。除本司爲之。何如。上曰。好矣。塾曰。宮底居民四十五戶外。又有作舍者。誠可憫矣。上曰。旣作後甚難處。何以區處則好耶。塾曰。四十五戶則或入屬軍門。其餘則成給席子契。或幣帛契。則似好矣。上曰。若然則鄕民豈爲好哉。猝難決之矣。塾曰。案山植木一田。田主尙未受價云矣。上曰。曾以盡給事。有下敎矣。何爲見漏也。在闕內備局有司堂上入侍。賤臣承命出。與備局有司堂上金華鎭偕入進伏。上曰。頃日景慕宮底民田給價事。卿知之乎。華鎭曰。其時家與田。盡爲給價。而或文券不分明處。則未及準給矣。上曰。聞提調言。則案山田主以未得受價。呼訴云。雖一年耕食。公然見失。豈無稱冤。何論文券之有無乎。言于都提調。使戶曹盡爲査出。卽速給價。可也。仍命退。提調塾先退。頤柱亦退。上曰。爲宮底居民。方使提調。思好道理。而席子契何如也。此外無它道乎。華鎭曰。臣亦聞知。而此外似無他道矣。仍命書傳敎曰。右承旨聞有實𧏮。許遞。前望單子入之。仍命退。諸臣以次退出。
정조 8년
都承旨宋載經坐。左承旨李致中坐。右承旨安聖彬坐直。左副承旨趙興鎭坐。右副承旨黃昇源坐直。同副承旨金載瓚坐。注書沈晉賢病一員未差。假注書鄭觀輝仕李敬五仕直。事變假注書任希鐸仕。
정조 8년
宋載經啓曰。假注書鄭東觀。身病猝重。勢難察任。今姑改差。何如。傳曰。允。
정조 8년
鄭東觀改差。代李敬五爲假注書。
정조 8년
傳于趙興鎭曰。左承旨聞有實𧏮。許遞。
정조 8년
傳于趙興鎭曰。承旨前望單子入之。待下批牌招察任。
정조 8년
傳于宋載經曰。推考房承旨入侍。
정조 8년
以左承旨林錫喆牌不進罷職傳旨。傳于宋載經曰。許遞。前望單子入之。
정조 8년
宋載經啓曰。新除授同副承旨金載瓚。卽爲牌招察任。何如。傳曰。允。
정조 8년
傳于黃昇源曰。宣傳官韓應儉仕滿之代。前宣傳官白慶周擬入。
정조 8년
傳于宋載經曰。禮曹參議。今日政差出。
정조 8년
金載瓚。以弘文館言啓曰。本館下番闕直。事甚未安。今日政。新除授玉堂。待下批仍卽牌招。以爲推移入直之地。何如。傳曰。允。
정조 8년
趙興鎭。以吏曹言啓曰。本曹參議今當差出。而前望中無故之人。只有二人。以二望擬入之意。敢啓。傳曰。以在京無故人擬入。
정조 8년
宋載經。以吏曹言啓曰。本曹參議以在京無故人差出事。命下。而前望中黃昇源金宇鎭。俱在解由未出中。無故之人。只是金憙一人。何以爲之。敢稟。傳曰。解由勿拘。
정조 8년
趙興鎭。以兵批言啓曰。宣傳官曺命楫。身病猝重。時月之內。勢難供職。呈狀乞遞。實病旣如此。則不可强令察任。改差。何如。傳曰。允。職飭相妨。宣傳官權綝。亦爲改差。竝今日政差出。
정조 8년
有政。吏批。判書李在簡進。參判金文淳牌不進。參議未差。右承旨安聖彬進。以洪周萬爲司諫。李集斗爲掌令。金東淵爲獻納。徐有成爲校理。安策爲副校理。申耆爲修撰。尹序東爲修撰。洪仁浩爲兵曹參知。韓用和爲工曹正郞。沈有鎭爲寧越府使。金宇鎭爲吏曹參議。廣州府尹單吳載純。軍官朴大杓今超通政。江華府將校私賑人。特爲加資事。承傳。三政。趙英鎭爲禮曹參議。
정조 8년
兵批。判書徐有隣進。參判洪良浩。參議李文源病。參知洪仁浩未肅拜。右副承旨黃昇源進。以姜世晃爲都摠管。吳命經爲同知。李文爀爲內禁將。田光洙爲兼司僕將。尹衡東爲武兼。同知單李景尹。僉知單趙命說。廣州中軍單李得駿。護軍單李東燁邊景遇。副司直單趙時敏金頤柱。再政。李潤謙爲宣傳官。韓應儉爲宣傳官。三政。白慶周爲宣傳官。
정조 8년
黃昇源。以訓鍊都監言啓曰。本局字內諸處。連爲摘奸。則自麻浦至漢北門外。病人出來者爲十九名。故十五幕結構以給。而八名差病撤還。新舊幕合爲四百四處之意。敢啓。傳曰。知道。
정조 8년
黃昇源。以禁衛營言啓曰。本營字內病幕。連爲摘奸。則自南伐院至典牲署近處。今日出幕爲二十三處。故隨其無依者。新造添補。典牲署近處舊幕中。二名病差還入。新舊幕合爲四百七十六處之意。敢啓。傳曰。知道。
정조 8년
安聖彬。以御營廳言啓曰。本廳字內諸處病幕。連爲摘奸。則活人署近處。方痛爲三名。永渡橋近處。方痛爲四名。往十里近處。方痛爲一名。合八名。又爲出來。故結幕以給。使之奠接。而舊幕中。二幕差病撤還。新舊幕合爲一百七十三處之意。敢啓。傳曰。知道。
정조 8년
黃昇源。以賑恤廳言啓曰。萬里倉留養兒。有親戚人。出給。員役中自願收養者。依願施行。無族屬者。姑爲留養草記批旨。本廳員役之自願收養事極可尙。自本廳竝施賞。可也事。命下矣。萬里倉庫直洪舜績。軍士發伊福伊龍福合四名處。各木二疋式賞給之意。敢啓。傳曰。知道。
정조 8년
黃昇源。以賑恤廳言啓曰。東南西北部字內及兩活人署出幕病人中。抄出無依之類。前出幕病人一千三百九口內。男女老壯一千七十四口。每口粥米四升式。男女弱二百三十五口。每口粥米二升式。合米三十一石十一斗六升。再巡畢分給。新出幕病人六百八十一口內。男女老壯五百二十九口。每口粥米四升式。男女弱一百五十二口。每口粥米二升式。合米十六石三斗。初巡分給之意。敢啓。傳曰。知道。
정조 8년
安聖彬。以兵曹言啓曰。卽接建禮堂守直內官牒報。則趙祉家後外宮墻內邊半間許頹圮云。令紫門監爲先以杻把子堅實圍排。限修築間。集春營入直軍。量宜除出。頹圮處外面把守。嚴加守直之意。分付。何如。傳曰。允。
정조 8년
安聖彬。以御營廳言啓曰。本廳字內趙祉家後外宮墻內邊半間許頹圮處。限修築間。集春營入直軍。量宜除出。嚴加守直事。自兵曹草記。蒙允矣。集春營入直軍五名除出。將校率領。頹圮處外面把守。限修築間。晝夜輪回。嚴加守直之意。敢啓。傳曰。知道。
정조 8년
甲辰五月初八日辰時。上御誠正閣。左承旨入侍時。左承旨金宇鎭。假注書鄭觀輝。記事官金鳳顯尹行任。以次進伏訖。上曰。注書出去。平安道殺獄回啓昨日判付下者。今日刑曹堂上開坐擧行與否。知入。仍命書傳敎曰。政官牌招開政。上命退。諸臣以次退出。
정조 8년
都承旨宋載經坐。左承旨李致中坐。右承旨安聖彬坐。左副承旨趙興鎭坐直。右副承旨黃昇源坐直。同副承旨金載瓚坐。注書沈晉賢仕一員未差。假注書李敬五仕直。事變假注書任希鐸仕。
정조 8년
傳于李致中曰。左副承旨入侍。
정조 8년
傳于金載瓚曰。軍士房承旨入侍。
정조 8년
傳于趙興鎭曰。禮兵房承旨入侍。
정조 8년
趙興鎭。以義禁府言啓曰。因懷德縣監朴光晦罷黜狀啓傳敎內。投印之律。先朝下敎昭在。向於一二守令。亦已嚴處。則焉敢復此冒犯。令該府參考受敎擧行。以懲他守令事。命下。而守令之投印徑歸者。雖無定式之律。前因特敎。有卽其地定配之例。且於續大典中。守令之厭避圖遞者。有卽其地限三年定配之文矣。今此朴光晦。不顧事體之截嚴。任自投印徑歸。關係紀綱。其在懲他之道。不可奪告身而止。依續大典厭避之律。卽其地定配。似合事宜。惶恐敢啓。傳曰。意謂有受敎。使之依律擧行。觀此草記。旣曰無定式。又曰因特敎云爾。則向日傳敎。自歸錯認之科。草記中末端勘律措語。以傍照之意爲說。反有自今定式之嫌。然則今番事。亦可屬之特敎乎。宜付本府處之。此草記勿施。無論投印律厭避律。自上不欲勘定。須有劃一之制。可無携貳之端。議于大臣。來頭次對時稟處。可也。
정조 8년
甲辰五月初九日辰時。上御三善齋。左副承旨入侍時。左副承旨趙興鎭。記事官沈晉賢李崑秀尹行任。以次進伏訖。上曰。藥房提調入侍。出榻敎賤臣承命出。與提調金華鎭偕入。上曰。新生兒夜經驚氣。証甚危重。卿出去。與醫官李景晃。相議藥料。使之連試。可也。蔘橘茶連爲煎試。好矣。華鎭承命退。承史以次退出。
정조 8년
甲辰五月初九日申時。上御三善齋。軍士房承旨入侍時。左副承旨趙興鎭。二直提學徐有防。假注書李敬五。記事官李崑秀尹行任。以次進伏訖。上曰。一直提學入侍。一直提學鄭志儉。承命進伏訖。以望拜禮。取稟。命書傳敎曰。由集成門。冽泉門外。行奉室望位禮。服色以衮袍磨鍊。又命書傳敎曰。明日奉室行禮時。門路旣是咫尺。侍衛入直外。勿爲磨鍊。雲寶劍禁軍鎗劍軍。竝除之。只金虎門軍六十名爲挾輦軍。上曰。明日時刻。待下敎入之。只承史來詣宜春門外。侍衛皆令集成門外待令。出榻敎仍命退。諸臣以次退出。
정조 8년
甲辰五月初九日戌時。上御三善齋。禮兵房承旨入侍時。左副承旨趙興鎭。右副承旨黃昇源。假注書李敬五。記事官李崑秀尹行任。以次進伏訖。上命書傳敎曰。明日奉室展拜。服色依望拜禮。集成門小次改服。以此。分付。又命書傳敎曰。由集成門取其近路。侍衛亦多除之。今番則訓將勿爲領軍結陣。只令時服。來待北營。還宮後。退去事。分付。又下敎曰。兵曹節目入之。賤臣承命出奉入。上命書傳敎曰。明日望位禮。旣於門外行之。淸齋一節。置之。侍臣節次。亦爲除之。仍命退。承史以次退出。
정조 8년
都承旨宋載經坐。左承旨李致中坐。右承旨安聖彬坐直。左副承旨趙興鎭坐。右副承旨黃昇源坐。同副承旨金載瓚坐直。注書沈晉賢仕一員未差。假注書李敬五仕直。事變假注書安邁權仕。
정조 8년
傳于李致中曰。軍士房承旨入侍。
정조 8년
傳于李致中曰。同副承旨入侍。
정조 8년
趙興鎭啓曰。事變假注書任希鐸。身病猝重。勢難察任。今姑改差。何如。傳曰。允。
정조 8년
任希鐸改差。代安邁權爲事變假注書。
정조 8년
以吏曹參議金宇鎭牌不進罷職傳旨。傳于黃昇源曰。只推。
정조 8년
傳于金載瓚曰。政官牌招開政。
정조 8년
傳于金載瓚曰。大丘判官身死之代。今日政擇差。仍令不多日內辭朝。
정조 8년
有政。吏批。判書李在簡進。參判金文淳。參議金宇鎭牌不進。同副承旨金載瓚進啓曰。大丘判官。今當差出。而本府以營下劇邑。物衆地大。素稱難治。不可不擇差。同道及他道有聲績已準限未準朔守令。竝擬。何如。傳曰。允。以李兢淵爲副修撰。金文淳爲同經筵。李復燮爲大丘判官。
정조 8년
兵批。判書徐有隣。參判洪良浩。參議李文源病。參知洪仁浩入直進。右承旨安聖彬進。副司直單魚錫定。
정조 8년
傳于金載瓚曰。全義縣監遷轉之代。口傳差出。
정조 8년
吏曹口傳政事。以李星會爲全義縣監。
정조 8년
以刑曹京兆使令崔原福等原情啓目。傳于安聖彬曰。分輕重照律勘放。
정조 8년
以刑曹都囚徒。傳于安聖彬曰。尹學洙放。
정조 8년
以原春監司畢賑狀啓。傳于金載瓚曰。今日內以草記稟處。
정조 8년
以京畿監司農形狀啓。傳于黃昇源曰。蟲災之長湍稍息。雖甚多幸。陽川滋蔓。殊極可㦖。繼此形止。待邑報仔細陳聞事。回諭。